CELEX: 32021D2252
Language: sk
Date: 2021-12-16 00:00:00
Title: Vykonávacie rozhodnutie Komisie (EÚ) 2021/2252 zo 16. decembra 2021, ktorým sa mení rozhodnutie Komisie 94/741/ES o dotazníkoch pre správy členských štátov o vykonávaní niektorých smerníc v odvetví odpadov

17.12.2021   
               
               
                  SK
               
               
                  Úradný vestník Európskej únie
               
               
                  L 454/4
               
            
         VYKONÁVACIE ROZHODNUTIE KOMISIE (EÚ) 2021/2252
         zo 16. decembra 2021,
         ktorým sa mení rozhodnutie Komisie 94/741/ES o dotazníkoch pre správy členských štátov o vykonávaní niektorých smerníc v odvetví odpadov
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 86/278/EHS z 12. júna 1986 o ochrane životného prostredia a najmä pôdy pri použití splaškových kalov v poľnohospodárstve (1), a najmä na jej článok 17,
         keďže:
         
                     (1)
                  
                  
                     Rozhodnutím Komisie 94/741/ES (2) sa stanovuje dotazník pre správu členských štátov o transpozícii a vykonávaní smernice 86/278/EHS.
                  
               
                     (2)
                  
                  
                     Formát uvedenej správy členských štátov by sa mal zrevidovať s cieľom zohľadniť nové požiadavky na podávanie správ, pokiaľ ide o poskytovanie priestorových údajov zahrnutých v informáciách registrovaných v záznamoch v zmysle článku 10 ods. 1 smernice 86/278/EHS zmenenej nariadením Európskeho parlamentu a Rady (EÚ) 2019/1010 (3)
                        ..
                  
               
                     (3)
                  
                  
                     Poskytované priestorové údaje by mali byť obmedzené na údaje, ktoré sú potrebné na uľahčenie vykonávania smernice 86/278/EHS, a preto by sa mali týkať len geometrie alebo polohy miesta, kde sa majú použiť kaly.
                  
               
                     (4)
                  
                  
                     S cieľom znížiť administratívne zaťaženie spojené so zberom údajov a podávaním správ sa môžu na poskytnutie priestorových údajov identifikujúcich miesto, kde sa majú na poľnohospodárskej pôde použiť splaškové kaly, opätovne využiť existujúce údaje zozbierané na iné účely, ako sú napríklad katastrálne údaje alebo údaje zozbierané v rámci integrovaného administratívneho a kontrolného systému na riadenie spoločnej poľnohospodárskej politiky a v rámci nariadenia Európskeho parlamentu a Rady (EÚ) č. 1306/2013 (4).
                  
               
                     (5)
                  
                  
                     Rozhodnutie 94/741/ES by sa preto malo zodpovedajúcim spôsobom zmeniť.
                  
               
                     (6)
                  
                  
                     Deň začatia uplatňovania tohto rozhodnutia by mal byť rovnaký ako deň začatia uplatňovania zmeny článku 10 ods. 1 a 2 smernice 86/278/EHS stanovený v článku 11 nariadenia (EÚ) 2019/1010.
                  
               
                     (7)
                  
                  
                     Opatrenia stanovené v tomto rozhodnutí sú v súlade so stanoviskom výboru zriadeného článkom 39 smernice Európskeho parlamentu a Rady 2008/98/ES (5)„
                  
               PRIJALA TOTO ROZHODNUTIE:
         
            Článok 1
            Príloha k rozhodnutiu 94/741/ES sa mení tak, ako sa uvádza v prílohe k tomuto rozhodnutiu.
         
         
            Článok 2
            Toto rozhodnutie sa uplatňuje od 1. januára 2022.
         
         
            Článok 3
            Toto rozhodnutie je určené členským štátom.
         
         
            V Bruseli 16. decembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. ES L 181, 4.7.1986, s. 6.
         
            (2)  Rozhodnutie Komisie z 24. októbra 1994 o dotazníkoch pre správy členských štátov o vykonávaní niektorých smerníc v odvetví odpadov (vykonávanie smernice Rady 91/692/EHS) (94/741/ES) (Ú. v. ES L 296, 17.11.1994, s. 42).
         
            (3)  Nariadenie Európskeho parlamentu a Rady (EÚ) 2019/1010 z 5. júna 2019 o zosúladení povinností podávania správ v oblasti právnych predpisov týkajúcich sa životného prostredia a o zmene nariadení Európskeho parlamentu a Rady (ES) č. 166/2006 a (EÚ) č. 995/2010, smerníc Európskeho parlamentu a Rady 2002/49/ES, 2004/35/ES, 2007/2/ES, 2009/147/ES a 2010/63/EÚ, nariadení Rady (ES) č. 338/97 a (ES) č. 2173/2005 a smernice Rady 86/278/EHS (Ú. v. EÚ L 170, 25.6.2019, s. 115).
         
            (4)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20.12.2013, s. 549).
         
            (5)  Smernica Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (Ú. v. EÚ L 312, 22.11.2008, s. 3).
      
      
         
            PRÍLOHA
            Príloha k rozhodnutiu 94/741/ES sa mení takto:
            
                        1.
                     
                     
                        Názov dotazníka pre správu členských štátov o transpozícii a vykonávaní smernice 86/278/EHS sa nahrádza takto:
                     
                  
               „DOTAZNÍK
               pre správu členských štátov o transpozícii a vykonávaní smernice Rady 86/278/EHS o ochrane životného prostredia a najmä pôdy pri použití splaškových kalov v poľnohospodárstve (*1), zmenenej smernicou Rady 91/692/EHS (*2) a nariadením Európskeho parlamentu a Rady (EÚ) 2019/1010 (*3)
               
            
            
                        2.
                     
                     
                        V časti II bode 7 sa dopĺňa táto tabuľka:
                        
                                    „Zemepisná poloha alebo geometria identifikujúca miesta, kde sa má použiť kal
                                    
                                 
                              
                                    
                                       Typ údajov
                                    
                                    
                                       (V prípade každej danej geografickej polohy alebo geometrie sa má použiť len jeden typ údajov.)
                                    
                                 
                                 
                                    
                                       Zemepisné súradnice polohy alebo geometrie
                                    
                                    
                                       [Polohu má predstavovať bod. Geometriou môže byť polygón alebo koláčový polygón (polygón s dierou).]
                                    
                                 
                              
                                    Geometria poľnohospodárskeho pozemku (*4)
                                    
                                 
                                 
                                     
                                 
                              
                                    Geometria katastrálneho pozemku
                                 
                                 
                                     
                                 
                              
                                    Iná geometria identifikujúca poľnohospodársku plochu, kde sa majú použiť splaškové kaly
                                 
                                 
                                     
                                 
                              
                                    Zemepisné súradnice bodu na poľnohospodárskej pôde, kde sa majú použiť splaškové kaly
                                 
                                 
                                     
                                 
                              
                  
                        3.
                     
                     
                        V časti II sa dopĺňa tento bod:
                        
                                    „9.
                                 
                                 
                                    Vnútroštátne webové stránky na šírenie konsolidovaných záznamov v súlade s článkom 10 ods. 2
                                    Uveďte odkazy na vnútroštátne webové stránky, kde sú verejnosti sprístupnené a ľahko prístupné záznamy v zmysle článku 10 ods. 1 v konsolidovanom formáte.“
                                 
                              
                  
               (*1)  (Ú. v. ES L 181, 4.7.1986, s. 6).
            
               (*2)  Smernica Rady 91/692/EHS z 23. decembra 1991, ktorá štandardizuje a racionalizuje správy o vykonávaní určitých smerníc, ktoré súvisia so životným prostredím (Ú. v. ES L 377, 31.12.1991, s. 48).
            
               (*3)  Nariadenie Európskeho parlamentu a Rady (EÚ) 2019/1010 z 5. júna 2019 o zosúladení povinností podávania správ v oblasti právnych predpisov týkajúcich sa životného prostredia a o zmene nariadení Európskeho parlamentu a Rady (ES) č. 166/2006 a (EÚ) č. 995/2010, smerníc Európskeho parlamentu a Rady 2002/49/ES, 2004/35/ES, 2007/2/ES, 2009/147/ES a 2010/63/EÚ, nariadení Rady (ES) č. 338/97 a (ES) č. 2173/2005 a smernice Rady 86/278/EHS (Ú. v. EÚ L 170, 25.6.2019, s. 115).““
            
               (*4)  Podľa vymedzenia v článku 67 ods. 4 písm. a) nariadenia Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20.12.2013, s. 549).“